Frederik Schou-Nielsen

**Frederik Schou-Nielsen** (født 5. februar 1996) er en dansk friidrettsutøver, som representerer Sparta AM. Han vant 100 meter under Dansk mesterskap i friidrett 2018.

## Idrettskarriere
### Sesongen 2013
Schou-Nielsen vant 60 meter i det danske U18-mesterskapet innendørs i 2013. Han representerte Danmark under Lag-EM i friidrett 2013, der Danmark deltok i Second League, og kom der på åttendeplass på 100 meter og sjetteplass på 4 x 100 meter stafett. I Världsungdomsspelen 2014 deltok han i U17-klassen, og fikk sølv på 100 meter, bak Karsten Warholm, og kom på femteplass på 200 meter. Han deltok i Ungdoms-VM i friidrett 2013, men ble slått ut i forsøksheatene på 100 og 200 meter. I Dansk mesterskap i friidrett 2013 kom han på sjetteplass på 100 meter, men nådde ikke finalen på 200 meter. 

Nordisk juniormesterskap i friidrett 2013 (Nordic U20 Match & Championships) ble arrangert i Esbo i Finland, og Danmark fikk der sølv på 4 x 100 meter stafett. I august fikk han sølv på 100 meter og bronse på 200 meter i det danske U18-mesterskapet i friidrett. I Europacupen for klubblag for junior i Leiria (gruppe B) vant han 100 meter og fikk sølv på 200 meter bak Bastien Mouthon. 

### Sesongen 2014
Han kom på sjuendeplass på 100 meter under Europacupen for klubblag 2014 (gruppe B). Danmark deltok i Second League i Lag-EM i friidrett 2014, og kom der på tredjeplass på 4 x 100 meter stafett, med Schou-Nielsen på laget. Han deltok i Nordisk-baltisk U23-mesterskap i friidrett 2014, og kom der på tiendeplass på 100 meter og tredjeplass på 4 x 100 meter stafett. Han var med å vinne 4 x 100 meter stafett under Dansk mesterskap i friidrett 2014, og individuelt kom han på sjuendeplass på 200 meter, men nådde ikke finalen på 100 meter. I det danske juniormesterskapet i friidrett 2014 (U20) fikk han sølv på 100 og 200 meter.

### Sesongen 2015
Schou-Nielsen fikk sølv på 60 meter under det danske juniormesterskapet innendørs i 2015. Han deltok i G19-klassen i Världsungdomsspelen 2015, og kom der på femteplass på 100 meter. I det danske juniormesterskapet i friidrett 2015 kom han på andreplass på 100 meter. I august deltok han i Nordisk juniormesterskap i friidrett 2015, og kom der på sjetteplass på 100 og 200 meter, og fikk bronse på 4 x 100 meter stafett sammen med Kojo Musah, Rasmus Mohr Ernst og Peter Trajkovski Sørensen på et felles dansk-islandsk lag.

### Sesongen 2016
Nordisk mesterskap i friidrett innendørs 2016 (Nordenkampen) ble arrangert i Växjö, og Schou-Nielsen kom der på åttendeplass på 60 meter. Han kom på andreplass på 60 meter under det danske mesterskapet innendørs, og fikk gull på 4 x 200 meter stafett. Han fikk også sølv på 60 meter under det danske U23-mesterskapet innendørs. Han deltok i Europacupen for klubblag (gruppe A), og kom der på femteplass på 100 meter, 200 meter og 4 x 100 meter stafett. I Nordisk-baltisk U23-mesterskap i friidrett 2016 kom han på tiendeplass på 100 meter. I det danske mesterskapet i friidrett kom han på sjuendeplass på 100 meter, og i det danske U23-mesterskapet vant han denne distansen. 

### Sesongen 2017
I det danske mesterskapet i friidrett innendørs fikk han gull på 4 x 200 meter stafett og bronse på 60 meter, og i det danske U23-mesterskapet innendørs fikk han sølv på 60 meter og 200 meter. Danmark rykket opp til First League i Lag-EM i friidrett 2017, og han kom der på 11.-plass på 100 meter, og Danmark fullførte ikke 4 x 100 meter stafett. I U23-EM i friidrett 2017 ble han slått ut i forsøksheatet på 100 meter, med 27. beste tid, og på 4 x 100 meter stafett fikk Danmark tiende beste tid i forsøksheatet, og nådde ikke finalen. Han fikk sølv på 100 og 200 meter under det danske U23-mesterskapet i friidrett, og sølv på 100 meter under det danske mesterskapet i friidrett. 

### Sesongen 2018
Han kom på åttendeplass på 100 meter under Europacupen i friidrett for klubblag 2018, og Sparta AM kom på fjerdeplass på 4 x 100 meter stafett. I august fikk han gull på 100 meter under Dansk mesterskap i friidrett 2018.

## Referanser


## Eksterne lenker
*